**Бекітемін:**

**Балабақша әдіскері: Қалымбетова М**

**Күні: 21.11.2019 жыл**

**Тақырыбы:** Сезім мүшелері. Көз – көру мүшесі.

**Мақсаты:** Балаларға сезім мүшелері туралы түсінік беру. Көздің қоршаған ортаны танып - білудегі орны, маңызымен таныстыру. Көз – көру мүшесінің негізгі қызметі екенін анықтау. Көзді дұрыс күте білудің ережесін білу.Көз – көру мүшесінің негізгі қызметі екенін анықтайды. Көзді дұрыс күте білудің ережесін біледі.

**Көрнекіліктері:** Суреттер, слайд, алма және жуа.

**Шаттық шеңбері**

Балаларды шаттық шеңберіне жинау. Қол шапалақтау.

Қолдарына алма мен жуа беріледі. Ұстап көреді, иіскеп көреді, дәмін көреді.

**Түсіндіру.**

**Жұмбақ**

Екі ағайынды,

Екеуі де бір үйде,

Бірін - бірі көрмейді. (Көз)

Ендеше, бүгінгі тәрбие сағатымыздың тақырыбы:

Сезім мүшелері. Көз – көру мүшесі

Көз туралы не білеміз?

Түсіндіру.

Көз – көру мүшесі, адамның негізгі көмекшісі. Ол айналадағы заттың барлығын көруге, түрін, түсін, пішінін ажырата білуге көмектеседі. Егер көзді зерттеп қарайтын болсақ, оның ортасында нұрлы қабықшасы бар екенін көреміз. Нұрлы қабықшаның ортасында қарашық орналасқан. Ол көзге жарық өтетін терезе тәрізді. Жарық көз бұршағы арқылы өтіп, бейне көздің торлы қабықшасына түседі. Бұдан кейін көру жүйесі оны миға жеткізеді. Содан барып, біз бейнені көреміз. Көзді шаршаудан, зақымданудан сақтау керек.

**Сауықтыру сәті.**

Енді көзге жаттығулар жасап көрейік.

Суреттегідей қалыппен жоғары-төмен қарайсыз.

Сағат тілімен және қарама-қайшы бағытта көзді айналдырамыз.

Көзбен қиғаш сызықтар сызамыз.

Төртбұрыш сызыңыз.

Көзбен доғал сызықтар сызыңыз.

Алдымен көздің жоғарғы жағынан, сосын төмен қарай доғал сызықтар сызу керек. Көзбен төртбұрышты ромб сызамыз.

 S әрпін сызамыз.

**«Сезім мүшелерін дұрыс тап» ойыны.**

**Мақсаты:** Балалардың сезімін мүшелерінің атын және қандай қызмет атқаратынын үйрету.

Балаларға сұрақтар қойылады. Сұраққа жауап берген бала тақтаға жабыстырады.

**Пайдалы кеңес көру.**

 **Қорытынды.**

Тәрбие сағатты жинақтау мақсатында сұрақтарға жауап алу. Сұрақтар қойылады. Сол сұрақтарға жауап алу арқылы тәрбие сағатты қорытындылау.

1.Көздің атқаратын қызметі

2.Көзді қалай күту керек.

3.Көзді шынықтыру үшін не істеу керек?

4.Балалардың көзіне зиян келтіретін әрекеттер.

Бағалау.